De fleste sodavandsmaskiner sælges sammen med en kulsyrepatron, så du nemt kan komme i gang – men det sker, at gaspatronen ikke følger med og så skal den tilkøbes.
En ny kulsyrepatron kan koste et par hundrede kroner på grund af "pant" på patronen. Så husk at medregne patronen i maskinens indkøbspris, når du sammenligner de forskellige modeller.
Det koster heldigvis betydeligt mindre at ombytte patronen – men det kan være klogt at overveje at have en ekstra patron derhjemme. På den måde slipper du for den flade fornemmelse, når gassen pludselig er opbrugt.
En del kulsyrepatroner er blevet klimakompenseret for udslippet af kuldioxid ved plantning af træer. Læs mere hos producenten AGA om klimakompenseret kuldioxid.